Изборът на чадър за дъжд се опосредства главно от това какви точно са нуждите ви – дали ви е необходим чадър, който лесно и удобно можете да пренасяте, а ръцете ви да остават свободни, или ви е нужно нещо доста по-стабилно и сигурно. Естествено, този фактор се влияе и от климата в региона ви. Ако той се характеризира обичайно с леки дъждове, сгъваемите чадъри могат да са ви напълно достатъчни. От друга страна обаче ако силните бури са често явление, тогава е по-добре да заложите на доста по-стабилните класически чадъри.